अर्थतन्त्रका प्रमुख तीन क्षेत्रमध्ये पछिल्ला वर्षहरूमा जीडीपीमा कृषि क्षेत्रको योगदान घटदै गएको उनले बताए । ‘सेवा क्षेत्रको योगदान बढेको छ तर औद्योगिक क्षेत्रको योगदान स्थिर छ ।’ गत वर्षको तुलनामा यो वर्ष अर्थतन्त्रको आकार पनि करिब ४ खर्ब रुपैयाँले विस्तार भएको छ । गत वर्ष २६ खर्ब रुपैयाँ रहेको जीडीपी यो वर्ष बढेर ३० खर्ब ७ अर्ब रुपैयाँ पुगेको विभागको तथ्यांक छ । ‘चालु वर्षमा आर्थिक गतिविधिमा व्यापक सुधार भएको छ,’ महानिर्देशन अर्यालले भने, ‘यसको प्रत्यक्ष प्रभाव जीडीपी र प्रतिव्यक्ति आयमा देखियो ।’
